Nota tal-Mazzun: Il-kolonni tad-demokrazija mhumiex il-ġebla u l-konkos. Aħna tal-Mazzun il-proġett ta' Bieb il-Belt ta' Piano ma jolqotna xejn u l-Prim Ministru Lawrence Gonzi webbes rasu u beda proġett li m'għandux flus għalih u meta l-pajjiż għandu bżonnijiet ħafna iktar urġenti. Imma l-aqwa li l-proġett ikun inawgurat lejliet l-elezzjoni forsi xi ftit boloh jistagħġbu u jerġgħu jivvutawlu, mhux hekk? L-istess avvenimenti fil-Parlament fl-aħħar xhur, speċjalment bil-kwistjoni tal-€500 żjieda fil-ġimgħa lill-Kabinett (li għadhom joħduha!) u kif numru sostanzjali ta' Membri Parlamentari marru kontra r-rieda tal-poplu kif espressa fir-referendum dwar id-divorzju, juruna li d-demokrazija ta' Malta trid tissaħħaħ. Kif inhi, bi gvern bulldozer li jagħmel li jrid, lanqas jekk jinbena sky scraper fil-belt u l-Parlament jiltaqa' fiha, id-demokrazija mhix garantita. Id-demokrazija l-bnedmin jagħmluha.
Pillars of democracy – timesofmalta.com